  Туспуктэм: Григорий Фомин Наталия Сильвестрова Удмуртиын туннэ нуналлы 174 сюрс 947 гектар вылысь тысё уосты утялтӥзы. Аран-кутсанъя планлэсь 52 процентсэ быдэстӥзы ни. Со сярысь Удмуртиысь кивалтэтлэн тӧроезлэн воштӥсез Ольга Абрамова «ВКонтакте» мерлыко вотэсысь бамаз ивортӥз. Утялтэм бусыослэн бадӟалазыя азьпалан мыно: Можга ёрос – 16 сюрс 927 гектар (планлэн 68 процентэз); Алнаш ёрос – 15 сюрс 199 гектар (планлэн 79 процентэз); Вавож ёрос – 12 сюрс 884 гектар (планлэн 82 процентэз). Тужгес но трос тысё юосы утялтӥзы: Вавож ёросын – гектарысь 28 центнер; Эгра ёросын – гектарысь 25,5 центнер; Кияса ёросын – гектарысь 24,5 центнер. Гурт возёсъёс, тысё юосты утялтон сяна, бусыосты кын улэ гыро, узьым кизё, пудо сиён дасяло. Тодэ вайытом, Удмуртиын кӧс куазь йырин 142,5 сюрс гектар кизем будэтосъёс арам луизы. Тегъёс: гуртвозёс ютысь бусыужъёс Удмуртия  